
REPUBLIKA  HRVATSKA
TRGOVAČKI SUD U ZAGREBU					 
Zagreb, Amruševa 2/II
			                                        85. St-3407/16-17

U  I M E  R E P U B L I K E  H R V A T S K E

R J E Š E N J E

Trgovački sud u Zagrebu, po sucu mr.sc. Ivani Koštarić Fegeš, u stečajnom postupku povodom prijedloga Financijske agencije, Zagreb, Ulica grada Vukovara 70, OIB: 85821130368, za otvaranje stečajnog postupka nad dužnikom MEDINET d.o.o., Zagreb, Sortina 51, OIB: 69578210818, 12. svibnja 2017.,
					r i j e š i o    j e

 	Obustavlja se stečajni postupak nad dužnikom MEDINET d.o.o., Zagreb, Sortina 51, OIB: 69578210818.
					Obrazloženje

Financijska agencija podnijela je prijedlog za otvaranje stečajnog postupka nad dužnikom MEDINET d.o.o., Zagreb, Sortina 51, OIB: 69578210818, na temelju odredbe čl. 444. st. 2. Stečajnog zakona (“Narodne novine” broj 71/15, dalje: SZ).
Rješenjem ovoga suda od 24. ožujka 2017. pokrenut je prethodni postupak radi utvrđivanja pretpostavki za otvaranje stečajnog postupka nad dužnikom, dok je 4. svibnja 2017. održano ročište radi očitovanja o prijedlogu za otvaranje stečajnog postupka.
Uz podnesak od 10. svibnja 2017. dužnik je dostavio Potvrdu Financijske agencije o blokadi računa i novčanih sredstava dužnika (list 25. spisa). Uvidom u navedenu Potvrdu utvrđeno je kako na dan 4. svibnja 2017. dužnik nema nepodmirenih obveza i kako dužnikov račun nije blokiran. Posljedično, sud je utvrdio kako u odnosu na dužnika nije ostvaren stečajni razlog nesposobnosti za plaćanje iz čl. 6. SZ-a, dok predlagatelj nije učinio vjerojatnim (niti ne tvrdi), da je u odnosu na dužnika ostvaren stečajni razlog prezaduženosti iz čl. 7. SZ-a.
Uzevši u obzir navedeno sud je utvrdio kako je dužnik postao sposoban za plaćanje zbog čega je, na temelju odredbe čl. 128. st. 9. SZ-a, odlučeno kao u izreci ovog rješenja.

U Zagrebu 12. svibnja 2017.
SUDAC
mr.sc. Ivana Koštarić Fegeš, v.r.

UPUTA O PRAVNOM LIJEKU
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana od dostave rješenja, a ulaže se putem ovog suda u 2 primjerka za sud i po 1 za svaku protivnu stranku. 

Za točnost otpravka – ovlašteni službenik:
Petra Čiček

